text: প্রমোদকুমার চট্টোপাধ্যায় (১৮৮৫ - ২২ সেপ্টেম্বর ১৯৭৯)একজন শিল্পী এবং আধ্যাত্মিক বিষয়ক লেখক। তন্ত্রধর্মের উপর তার লেখালেখির জন্যই তিনি বিখ্যাত। কলকাতার গভর্নমেন্ট আর্ট কলেজ থেকে উত্তীর্ণ হয়ে কিছুদিন বরোদা আর্ট কলেজে অধ্যক্ষতা করেন। তিনি মসলিপত্তমে অন্ধ্র জাতীয় কলাশালার প্রতিষ্ঠাতা অধ্যক্ষ ছিলেন।
  
  তার আঁকা বহু ছবির মধ্যে উল্লেখযোগ্য হল ঊষা ও বরুণ (বর্তমানে ইটালিতে), হরপার্বতী, শিবনৃত্য, চন্দ্রশেখর (বর্তমানে রাশিয়ায়), মনসা, আম্রপালী প্রভৃতি। তিনি ভালো প্রতিকৃতি আঁকতে পারতেন। তার আঁকা শ্রীরামকৃষ্ণ, শ্রীঅরবিন্দ, বঙ্কিমচন্দ্র প্রভৃতি উল্লেখযোগ্য।
  
  তিনি তন্ত্রের রহস্য সন্ধানে ভারত ও তিব্বতের বহু দুর্গম অঞ্চলে ঘুরেছেন। বহু তান্ত্রিক এবং সন্ন্যাসীদের সাথে আলাপচারিতা করেছেন। এই বিষয় নিয়ে তার রচিত বিখ্যাত বই তন্ত্রাভিলাষীর সাধুসঙ্গ। তার আত্মজীবনী মূলক বই হল প্রাণকুমার। 
  
  তিনি ১৯৫৩ খ্রিষ্টাব্দ থেকে ১৯৭৫ খ্রিষ্টাব্দ অবধি পণ্ডিচেরী আশ্রমে কাটিয়েছেন। বহু সম্মান ও পুরস্কার লাভ করেছেন। চিত্রশিল্পে তার অবদানের জন্য তাকে রাজ্যের একাডেমি পুরস্কার দেওয়া হয়।
   
  তার কয়েকটি উল্লেখযোগ্য বইয়ের নাম হল :
  
  তথ্যসূত্র 
  
  বিষয়শ্রেণী:বাঙালি লেখক
  বিষয়শ্রেণী:বাঙালি চিত্রশিল্পী
  বিষয়শ্রেণী:বাঙালি সাহিত্যিক
title: প্রমোদকুমার চট্টোপাধ্যায়